
25-TA-36: Noteikumu projekts (Jauns)
Noteikumi par Nodokļu un muitas policijas ierēdņu dienesta pakāpēm
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
7. Dienesta pakāpi atņem, ja konstatēts, ka ierēdnis neatbilst Nodokļu un muitas policijas ierēdnim noteiktajām prasībām – ierēdnis ir sodīts par tīšiem noziedzīgiem nodarījumiem vai atbrīvots no ierēdņa amata ar tiesas spriedumu krimināllietā.
	Iebildums (TM - 13.03.2025.)
Ministru kabineta noteikumu projekta "Noteikumi par Nodokļu un muitas policijas ierēdņu dienesta pakāpēm" (turpmāk – projekts) 7. punkts paredz, ka dienesta pakāpi atņem, ja ierēdnis neatbilst ierēdnim noteiktajām prasībām, tas ir, ierēdnis ir sodīts par tīšiem noziedzīgiem nodarījumiem vai atbrīvots no ierēdņa amata ar tiesas spriedumu krimināllietā. Nodokļu un muitas policijas likuma 7. panta pirmā daļa paredz, ka par Nodokļu un muitas policijas ierēdni var būt persona, kas atbilst Valsts civildienesta likuma 7. pantā noteiktajām prasībām, kā arī prasībai par nevainojamu reputāciju. Tādējādi neatbilstība ierēdnim noteiktajām prasībām nav tikai tā, ka ierēdnis ir sodīts par tīšiem noziedzīgiem nodarījumiem vai atbrīvots no ierēdņa amata ar tiesas spriedumu krimināllietā. Ja ierēdņa dienesta pakāpi ir plānots atņemt tikai projekta 7. punktā minētajā gadījumā, lūdzam neietvert atsauci uz ierēdnim noteiktajām prasībām. Savukārt, ja ierēdņa dienesta pakāpi varēs atņemt arī citu ierēdnim noteikto prasību neatbilstības gadījumā, lūdzam svītrot norādi, ka ierēdnis ir sodīts par tīšiem noziedzīgiem nodarījumiem vai atbrīvots no ierēdņa amata ar tiesas spriedumu krimināllietā. Ievērojot minēto, lūdzam izvērtēt projekta 7. punktā ietverto regulējumu, precizēt to un papildināt projekta sākotnējās ietekmes novērtējuma ziņojumu (anotāciju) ar attiecīgu pamatojumu.
Piedāvātā redakcija
-
	Ņemts vērā
Precizēta noteikumu projekta redakcija un anotācija.
	7. Dienesta pakāpi atņem, ja ierēdnis ir atbrīvots no ierēdņa amata ar tiesas spriedumu krimināllietā.

	2.
	Noteikumu projekts
 Noteikumi par Nodokļu un muitas policijas ierēdņu dienesta pakāpēm
	Priekšlikums (IEM - 12.03.2025.)
Aizstāt visā projekta tekstā un 2. pielikumā vārdus "speciālā dienesta pakāpe" (attiecīgajā locījumā) ar vārdiem un "dienesta pakāpe" (attiecīgajā locījumā), jo likumā dotajā pilnvarojumā jēdziens "speciālā dienesta pakāpe" nav paredzēts un arī projektā pamatā netiek lietots.
Piedāvātā redakcija
-
	Ņemts vērā
Noteikumu projekta tekstā un 2.pielikumā vārdi “speciālā dienesta pakāpe” (attiecīgajā locījumā) aizstāti ar vārdiem “dienesta pakāpe” (attiecīgajā locījumā).
	 Noteikumi par Nodokļu un muitas policijas ierēdņu dienesta pakāpēm

	3.
	Noteikumu projekts
1. Noteikumi nosaka Nodokļu un muitas policijas ierēdņu (turpmāk – ierēdņi) dienesta pakāpju nosaukumus, dienesta pakāpes piešķiršanas, saglabāšanas, pazemināšanas un atņemšanas kārtību.
	Priekšlikums (VK - 14.04.2025.)
Lūdzam pārskatīt saīsinājuma nepieciešamību noteikumu projektā, jo vairākos punktos un pielikuma nosaukumā saīsinājums turpmāk netiek izmantots.
Piedāvātā redakcija
-
	Ņemts vērā
Precizēta noteikumu projekta 4.punkta redakcija “4. Ierēdņiem dienesta pakāpes piešķir, saglabā, pazemina un atņem Nodokļu un muitas policijas priekšnieks.”.
	1. Noteikumi nosaka Nodokļu un muitas policijas ierēdņu (turpmāk – ierēdņi) dienesta pakāpju nosaukumus, dienesta pakāpes piešķiršanas, saglabāšanas, pazemināšanas un atņemšanas kārtību.

	4.
	Noteikumu projekts
1. Noteikumi nosaka Nodokļu un muitas policijas ierēdņu (turpmāk – ierēdņi) dienesta pakāpes, to piešķiršanas, saglabāšanas, pazemināšanas un atņemšanas kārtību.
	Priekšlikums (TM - 13.03.2025.)
Aicinām precizēt projekta 1. punktu, aizstājot vārdus "dienesta pakāpes" ar vārdiem "dienesta pakāpju nosaukumus", ņemot vērā to, ka atbilstoši Nodokļu un muitas policijas likuma 12. panta otrās daļas otrajā teikumā noteiktajam Ministru kabinets ir pilnvarots noteikt dienesta pakāpju nosaukumus.
Piedāvātā redakcija
-
	Ņemts vērā
-
	1. Noteikumi nosaka Nodokļu un muitas policijas ierēdņu (turpmāk – ierēdņi) dienesta pakāpju nosaukumus, dienesta pakāpes piešķiršanas, saglabāšanas, pazemināšanas un atņemšanas kārtību.

	5.
	Noteikumu projekts
6. Dienesta pakāpi pazemina, ja ierēdnim piemērots Valsts civildienesta ierēdņu disciplināratbildības likuma 11.panta 3.punktā minētais disciplinārsods un ierēdnis tiek pazemināts tādā amatā, kuram saskaņā ar šo noteikumu 1. pielikumu atbilst zemāka augstākā dienesta pakāpe par ierēdnim piešķirto dienesta pakāpi. Iepriekšējo dienesta pakāpi atjauno pēc tam, kad beigusies disciplinārsoda darbība.
	Priekšlikums (VK - 14.04.2025.)
Lūdzam precizēt punktu, iekļaujot atsauci uz tiesību aktu (likumi.lv), tas ir, atsauci uz tīmekļa vietnes likumi.lv publicēto tiesību aktu. Skat: https://vktap.mk.gov.lv/help/ka-pievienot-atsauci 
Piedāvātā redakcija
-
	Ņemts vērā
-
	6. Dienesta pakāpi pazemina, ja ierēdnim piemērots Valsts civildienesta ierēdņu disciplināratbildības likuma 11.panta 3.punktā minētais disciplinārsods un ierēdnis tiek pazemināts tādā amatā, kuram saskaņā ar šo noteikumu 1. pielikumu atbilst zemāka augstākā dienesta pakāpe par ierēdnim piešķirto dienesta pakāpi. Iepriekšējo dienesta pakāpi atjauno pēc tam, kad beigusies disciplinārsoda darbība.

	6.
	Noteikumu projekts
8. Ja, ieceļot amatā, pretendentam noteikts pārbaudes laiks, dienesta pakāpi piešķir vai saglabā pēc noteiktā pārbaudes laika. Pārbaudes laiku ieskaita termiņā, kas nepieciešams kārtējās dienesta pakāpes piešķiršanai.
	Priekšlikums (IEM - 12.03.2025.)
Papildināt anotāciju ar "pretendenta" institūtu atbilstoši Valsts civildienesta likumā noteiktajam, ņemot vērā, ka ne Valsts ieņēmumu dienesta likumā, ne Nodokļu un muitas policijas likumā šis jēdziens nav minēts.
Piedāvātā redakcija
-
	Ņemts vērā
Papildināts sākotnējās ietekmes (ex-ante) novērtējuma ziņojums (anotācija).
	8. Ja, ieceļot amatā, pretendentam noteikts pārbaudes laiks, dienesta pakāpi piešķir vai saglabā pēc noteiktā pārbaudes laika. Pārbaudes laiku ieskaita termiņā, kas nepieciešams kārtējās dienesta pakāpes piešķiršanai.

	7.
	Noteikumu projekts
9. Ja ierēdņa amatā ieceļ pretendentu, kurš dienējis Nacionālajos bruņotajos spēkos, valsts drošības iestādē, Iekšlietu ministrijas sistēmas iestādē, Ieslodzījuma vietu pārvaldē vai Valsts ieņēmumu dienestā (turpmāk – speciālās iestādes) un kuram iepriekšējā dienesta vietā ir piešķirta dienesta pakāpe, kas atbilst ieņemamajam amatam atbilstošajai augstākajai dienesta pakāpei, vai par to augstāka dienesta pakāpe, ierēdnim piešķir ieņemamajam amatam atbilstošo augstāko dienesta pakāpi saskaņā ar šo noteikumu 1. pielikumu. Lai apliecinātu, ka speciālajā iestādē piešķirta speciālā dienesta pakāpe, pretendents iesniedz attiecīgās iestādes izsniegtu dokumentu par speciālās dienesta pakāpes piešķiršanu.
	Priekšlikums (IEM - 12.03.2025.)
Aizstāt vārdus "speciālās iestādes" ar vārdiem "speciālā iestāde".
Piedāvātā redakcija
-
	Ņemts vērā
-
	9. Ja ierēdņa amatā ieceļ pretendentu, kurš dienējis Nacionālajos bruņotajos spēkos, valsts drošības iestādē, Iekšlietu ministrijas sistēmas iestādē, Ieslodzījuma vietu pārvaldē vai Valsts ieņēmumu dienestā (turpmāk – speciālā iestāde) un kuram iepriekšējā dienesta vietā ir piešķirta dienesta pakāpe, kas atbilst ieņemamajam amatam atbilstošajai augstākajai dienesta pakāpei, vai par to augstāka dienesta pakāpe, ierēdnim piešķir ieņemamajam amatam atbilstošo augstāko dienesta pakāpi saskaņā ar šo noteikumu 1. pielikumu. Lai apliecinātu, ka speciālajā iestādē piešķirta dienesta pakāpe, pretendents iesniedz attiecīgās iestādes izsniegtu dokumentu par dienesta pakāpes piešķiršanu.

	8.
	Noteikumu projekts
10. Ja ierēdņa amatā ieceļ pretendentu, kurš dienējis speciālās iestādēs un kuram piešķirta dienesta pakāpe, kas ir zemāka nekā ieņemamajam amatam atbilstošā augstākā dienesta pakāpe, ierēdnim saglabā speciālajā iestādē piešķirto dienesta pakāpi, vai, ja tā ir zemāka par leitnanta dienesta pakāpi, dienesta pakāpi piešķir saskaņā ar šo noteikumu 2. pielikumu.
	Priekšlikums (IEM - 12.03.2025.)
Aizstāt vārdus "speciālās iestādēs" ar vārdiem "speciālajā iestādē". 
Piedāvātā redakcija
-
	Ņemts vērā
-
	10. Ja ierēdņa amatā ieceļ pretendentu, kurš dienējis speciālajā iestādē un kuram piešķirta dienesta pakāpe, kas ir zemāka nekā ieņemamajam amatam atbilstošā augstākā dienesta pakāpe, ierēdnim saglabā speciālajā iestādē piešķirto dienesta pakāpi, vai, ja tā ir zemāka par leitnanta dienesta pakāpi, dienesta pakāpi piešķir saskaņā ar šo noteikumu 2. pielikumu.

	9.
	Noteikumu projekts
11. Ja ierēdni pārceļ amatā, kuram atbilst zemāka augstākā dienesta pakāpe, nekā Nodokļu un muitas policijas ierēdnim piešķirtā dienesta pakāpe, saglabā iepriekš piešķirto augstāko dienesta pakāpi.
	Priekšlikums (IEM - 12.03.2025.)
-
Piedāvātā redakcija
11. Ierēdnim, kuru pārceļ amatā, kuram atbilst zemāka augstākā dienesta pakāpe nekā Nodokļu un muitas policijas ierēdnim piešķiramā dienesta pakāpe, saglabā iepriekš piešķirto augstāko dienesta pakāpi.
	Ņemts vērā
-
	11. Ierēdnim, kuru pārceļ amatā, kam atbilst zemāka augstākā dienesta pakāpe nekā Nodokļu un muitas policijas ierēdnim piešķiramā dienesta pakāpe, saglabā iepriekš piešķirto augstāko dienesta pakāpi.

	10.
	Noteikumu projekts
12. Ja pretendentu, kuram iepriekš nav bijusi piešķirta dienesta pakāpe ieceļ Nodokļu un muitas policijas amatā, kuram atbilst augstākā dienesta pakāpe virsleitnants, kapteinis, majors vai pulkvežleitnants, pretendentam piešķir leitnanta dienesta pakāpi.
	Priekšlikums (IEM - 12.03.2025.)
-
Piedāvātā redakcija
12. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kuram atbilst augstākā dienesta pakāpe virsleitnants, kapteinis, majors vai pulkvežleitnants, piešķir leitnanta dienesta pakāpi.
	Ņemts vērā
-
	12. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kam atbilst augstākā dienesta pakāpe virsleitnants, kapteinis, majors vai pulkvežleitnants, piešķir leitnanta dienesta pakāpi.

	11.
	Noteikumu projekts
13. Ja pretendentu, kuram iepriekš nav bijusi piešķirta dienesta pakāpe ieceļ Nodokļu un muitas policijas amatā, kuram atbilst augstākā dienesta pakāpe pulkvedis, pretendentam piešķir majora dienesta pakāpi.
	Priekšlikums (IEM - 12.03.2025.)
-
Piedāvātā redakcija
13. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kuram atbilst augstākā dienesta pakāpe pulkvedis, piešķir majora dienesta pakāpi.
	Ņemts vērā
-
	13. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kam atbilst augstākā dienesta pakāpe pulkvedis, piešķir majora dienesta pakāpi.

	12.
	Noteikumu projekts
14. Ja pretendentu, kuram iepriekš nav bijusi piešķirta dienesta pakāpe ieceļ Nodokļu un muitas policijas amatā, kuram atbilst augstākā dienesta pakāpe ģenerālis, pretendentam piešķir pulkveža dienesta pakāpi.
	Priekšlikums (IEM - 12.03.2025.)
-
Piedāvātā redakcija
14. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kuram atbilst augstākā dienesta pakāpe ģenerālis, piešķir pulkveža dienesta pakāpi.
	Ņemts vērā
-
	14. Pretendentam, kuram iepriekš nav bijusi piešķirta dienesta pakāpe un kuru ieceļ Nodokļu un muitas policijas amatā, kam atbilst augstākā dienesta pakāpe ģenerālis, piešķir pulkveža dienesta pakāpi.

	13.
	Noteikumu projekts
16.1. ierēdnim, kurš nav dienējis speciālajās iestādēs, ar iecelšanas dienu amatā saglabā iepriekš Nodokļu un muitas policijā piešķirto dienesta pakāpi. Izdienā, kas nepieciešama kārtējās dienesta pakāpes piešķiršanai, ieskaita laikposmu, līdz tika izbeigtas valsts civildienesta attiecības ar Nodokļu un muitas policiju;
	Priekšlikums (IEM - 12.03.2025.)
Aizstāt vārdus "speciālajās iestādēs" ar vārdiem "speciālajā iestādē".
Piedāvātā redakcija
-
	Ņemts vērā
-
	16.1. ierēdnim, kurš nav dienējis speciālajā iestādē, ar iecelšanas dienu amatā saglabā iepriekš Nodokļu un muitas policijā piešķirto dienesta pakāpi. Izdienā, kas nepieciešama kārtējās dienesta pakāpes piešķiršanai, ieskaita laikposmu, līdz izbeigtas valsts civildienesta attiecības ar Nodokļu un muitas policiju;

	14.
	Noteikumu projekts
16.2. ierēdnim, kurš ir dienējis speciālajās iestādēs un kuram piešķirta speciālā dienesta pakāpe, kas ir augstāka par iepriekš Nodokļu un muitas policijā piešķirto dienesta pakāpi, piešķir ieņemamajam amatam atbilstošo augstāko dienesta pakāpi saskaņā ar šo noteikumu 1. pielikumu.
	Priekšlikums (IEM - 12.03.2025.)
Aizstāt vārdus "speciālajās iestādēs" ar vārdiem "speciālajā iestādē".
Piedāvātā redakcija
-
	Ņemts vērā
-
	16.2. ierēdnim, kurš ir dienējis speciālajā iestādē un kuram piešķirta dienesta pakāpe, kas ir augstāka par iepriekš Nodokļu un muitas policijā piešķirto dienesta pakāpi, piešķir ieņemamajam amatam atbilstošo augstāko dienesta pakāpi saskaņā ar šo noteikumu 1. pielikumu.

	15.
	Noteikumu projekts
19. Kārtējo dienesta pakāpi pirms šo noteikumu 3. pielikumā noteiktā termiņa ierēdnim, izņemot Nodokļu un muitas priekšnieku, var piešķirt kā vienreizēju apbalvojumu ar Nodokļu un muitas policijas priekšnieka lēmumu par īpašiem nopelniem un teicamu darbu.
	Priekšlikums (VK - 14.04.2025.)
Lūdzam redakcionāli precizēt normu.
Piedāvātā redakcija
19. Kārtējo dienesta pakāpi pirms šo noteikumu 3. pielikumā noteiktā termiņa ierēdnim, izņemot Nodokļu un muitas policijas priekšnieku, var piešķirt kā vienreizēju apbalvojumu ar Nodokļu un muitas policijas priekšnieka lēmumu par īpašiem nopelniem un teicamu darbu.
	Ņemts vērā
-
	19. Kārtējo dienesta pakāpi pirms šo noteikumu 3. pielikumā noteiktā termiņa ierēdnim, izņemot Nodokļu un muitas policijas priekšnieku, var piešķirt kā vienreizēju apbalvojumu ar Nodokļu un muitas policijas priekšnieka lēmumu par īpašiem nopelniem un teicamu darbu.

	16.
	Noteikumu projekts
21.2. ja ierēdnis ir atstādināts no amata pienākumu izpildes saistībā ar kriminālprocesu vai disciplinārlietas izskatīšanas laikā – līdz brīdim, kad likumīgā spēkā stājies attaisnojošs spriedums krimināllietā vai kriminālprocess pret personu izbeigts, pamatojoties uz reabilitējošiem apstākļiem, pieņemts lēmums par disciplinārlietas izbeigšanu disciplinārpārkāpuma sastāva trūkuma dēļ vai lēmums par disciplinārlietas izbeigšanu, izsakot aizrādījumu.
	Priekšlikums (IEM - 15.04.2025.)
Informācijas centrs vērš uzmanību, ka saskaņā ar Sodu reģistra likumu - ja krimināllieta pret personu izbeigta, pamatojoties uz reabilitējošiem apstākļiem, ziņas no Sodu reģistra tiek dzēstas. Līdz ar to ziņas par kriminālprocesiem, kas izbeigti uz reabilitējošiem apstākļiem, vairs nav pieejamas Sodu reģistrā.
Piedāvātā redakcija
-
	Ņemts vērā
Precizēta 21.2. apakšpunkta redakcija un papildināta noteikumu projekta anotācija.
	21.2. ja ierēdnis ir atstādināts no amata pienākumu izpildes saistībā ar kriminālprocesu vai disciplinārlietas izskatīšanas laikā – līdz brīdim, kad likumīgā spēkā stājies attaisnojošs spriedums krimināllietā, pieņemts lēmums par disciplinārlietas izbeigšanu disciplinārpārkāpuma sastāva trūkuma dēļ vai lēmums par disciplinārlietas izbeigšanu, izsakot aizrādījumu.

	17.
	Noteikumu projekts
22.1. laikposmu, kurā ierēdnis bija atstādināts no amata pienākumu izpildes un Valsts civildienesta ierēdņu disciplināratbildības likumā noteiktajā kārtībā atzīts par vainīgu disciplinārpārkāpuma izdarīšanā, un lēmums ir stājies likumīgā spēkā;
	Priekšlikums (VK - 14.04.2025.)
Lūdzam precizēt punktu, iekļaujot atsauci uz tiesību aktu (likumi.lv), tas ir, atsauci uz tīmekļa vietnes likumi.lv publicēto tiesību aktu. Skat: https://vktap.mk.gov.lv/help/ka-pievienot-atsauci
Piedāvātā redakcija
-
	Ņemts vērā
-
	22.1. laikposmu, kurā ierēdnis bija atstādināts no amata pienākumu izpildes un Valsts civildienesta ierēdņu disciplināratbildības likumā noteiktajā kārtībā atzīts par vainīgu disciplinārpārkāpuma izdarīšanā, un lēmums ir stājies likumīgā spēkā;

	18.
	Noteikumu projekts
 Pielikuma saturu skatīt dokumentā
	Priekšlikums (IEM - 12.03.2025.)
Papildināt 3. pielikuma tabulas otrās un trešās kolonnas nosaukumu aiz vārdiem "Kārtējā" un "Kārtējās" ar vārdu "dienesta".
Piedāvātā redakcija
	Ņemts vērā
-
	 Pielikuma saturu skatīt dokumentā



